บอร์ด SINGER อนุมัติออกหุ้นกู้วงเงินไม่เกิน 600 ลบ. อายุ 5 ปี
บอร์ด SINGER อนุมัติออกหุ้นกู้วงเงินไม่เกิน 600 ลบ. อายุ 5 ปีเพื่อใช้เป็นเงินทุนหมุนเวียน และ/หรือ ชำระหนี้ และ/หรือ ให้กู้ยืมแก่บริษัท ซิงเกอร์ ลีสซิ่ง (ประเทศไทย)จำกัด
19 ก.พ. 2559

นายไพฑูรย์ ศุกร์คณาภรณ์ ผู้อำนวยการฝ่ายบัญชีและการเงิน บริษัท ซิงเกอร์ประเทศไทย จำกัด (มหาชน) หรือ SINGER เปิดเผยว่า ที่ประชุมคณะกรรมการมีมติอนุมัติให้ออกและเสนอขายหุ้นกู้ของบริษัท ในวงเงินไม่เกิน 600 ล้านบาท อายุไม่เกิน 5 ปี เพื่อใช้เป็นเงินทุนหมุนเวียน และ/หรือ ชำระหนี้ และ/หรือ ให้กู้ยืมแก่บริษัท ซิงเกอร์ ลีสซิ่ง (ประเทศไทย)จำกัด
รวมทั้งมีมติเห็นชอบและเสนอขายหุ้นกู้ของบริษัท ซิงเกอร์ ลีสซิ่ง (ประเทศไทย) จำกัด ซึ่งเป็นบริษัทย่อยที่บริษัทถือหุ้นร้อยละ 99.99 ในวงเงินไม่เกิน 600 ล้านบาท อายุไม่เกิน 5 ปี เพื่อใช้เป็นเงินทุนหมุนเวียน และ/หรือ ชำระหนี้